Tämä artikkeli käsittelee Squaren *Final Fantasy VI* -videopelissä esiintyviä kuvitteellisia hahmoja. Tähän päivään saakka *Final Fantasy VI* on sisältänyt *Final Fantasy* -sarjan laajimman pelattavien hahmojen valikoiman, johon lukeutuu 14 hahmoa. Yhtä lukuun ottamatta kullakin hahmolla on omakohtainen erikoistaitonsa. Pelissä on myös muutama väliaikaisesti ohjattava hahmo.

Pelattavat hahmot
-----------------

*Artikkelissa käytetyt nimet perustuvat suurimmaksi osaksi Ted Woolseyn englanninkieliseen käännökseen, joka on ollut käytössä pelin länsimaisissa julkaisuissa. Alkuperäiset japaninkieliset nimet on myös mainittu. Kaikki pelin aikana tapahtuva kerrotaan preesensissä; tarinan alkua edeltäviä taustatietoja käsitellään menneessä aikamuodossa.*
### Terra Branford

TerraTerra
**Terra Branford** (jap. ティナ・ブランフォード, *Tina Buranfōdo*) on maailmaa alistavan Imperiumin sotilaana toiminut maagi, joka jo syntyessään omisti taialliset lahjansa. *Final Fantasy VI*:n hahmoista Terra esitellään ensimmäisenä, ja pelin alkupuolisko syventyy lähinnä hänen poikkeuksellisen taustansa valottamiseen.

Terra syntyi espereiden asuttamassa ja muulta maailmalta suljetussa maassa. Hän on esper-isänsä Maduinin ja ihmisäitinsä Madonnan tytär ja samalla myös ainoa laatuaan oleva puoli-esper. Imperiumin säälimättömään kasvatukseen hän joutui suunnilleen kaksivuotiaana, kun keisari Gestahl pääsi sotilaineen espereiden maahan ja ryösti niin hänet kuin osan maassa asuvista olennoista. Kefka Palazzo asetti Terran päähän orjakruunun, jonka hallitsemana Terra noudatti jokaista Imperiumin sanelemaa käskyä. Hänen huomattavat voimansa pantiin merkille, kun hän tuhosi eräässä testissä 50 magitek-haarniskoin varustettua sotilasta alle kolmessa minuutissa.

Kun Terra osallistuu Narshen kaupungissa havaitun esperin etsintään, hänen ja olennon välille muodostuu kummallinen reaktio, joka saa hänet menettämään tajunsa. Herätessään Terra on vapautunut poistetun kruununsa kontrollista, mutta hän kärsii myös pahasta muistinmenetyksestä. Imperiumia vastustavaan Returners-liikkeseen kuuluva Locke auttaa Terraa pakenemaan tämän perässä olevilta sotilailta, ja liikettä johtavan Banonin suostuttelemana Terra liittyy itsekin kapinallisiin. Kohdatessaan Narshen esperin uudestaan Terra muuttuu hehkuvaksi espermäiseksi olioksi. Hän kauhistuu muodonmuutostaan, ja kykenemättä hallitsemaan sitä hän pakenee lentämällä Narshesta ja päätyy Zozon rosvokaupunkiin. Muut Returnersin jäsenet vapauttavat Imperiumin kaappaamat esperit ja tuovat nämä Terralle magicite-kiviksi muuttuneina. Yksi espereistä on Terran isä Maduin, jonka läsnä ollessa Terra muistaa lapsena viettämänsä vuodet espereiden maassa ja saa palaa takaisin ihmishahmoonsa. Tästä lähtien Terra voi käyttää "Morph"-erikoiskykyään, jolla hän voi väliaikaisesti muuttua esper-muotoonsa kaksinkertaistaen taikojensa voimaa.

Kefkan häiritessä magiaa säätelevien jumalien lepoa maailman mantereet hajoavat ja Returnersin jäsenet joutuvat toisistaan erilleen. Hävityksen maailmassa Terra on menettänyt halunsa taistella ja huolehtii Mobliz-kylässä asuvista lapsista. Lyötyään Retunersin kanssa kylään hyökänneen Phunbaba-hirviön Terra löytää taas taistelutahtonsa ja osallistuu ystäviensä yritykseen voittaa maailman tulevaisuutta uhkaava Kefka. Kun vihollinen on voitettu, esperit ja kaikki muu maaginen alkavat hävitä maailmasta. Magiciteksi kiteytynyt Maduin kertoo viimeisillä hetkillään tyttärelleen, että tämä voi vielä jatkaa elämäänsä ihmisenä. Luopuen taikomisen taidostaan Terra tarttuu tähän mahdollisuuteen.

### Locke Cole

LockeLocke
**Locke Cole** (jap. ロック・コール, *Rokku Kōru*) on itseään aarteenmetsästäjäksi kutsuva nuori mies. Huolimatta varastamisen erikoistaidostaan ("Steal") Locke ei suhtaudu myönteisesti siihen, että häntä nimitetään varkaaksi. Liittämällä Lockelle "Thief Glove" -esine "Steal"-komento vaihtuu "Captureksi", jolla Locke voi sekä varastaa että vahingoittaa vihollista.

Locke oli rakastunut Kohlingenissa asuvaan Racheliin, jolla oli tapana osallistua Locken aarteenmetsästysretkille. Erään tehtävän aikana Rachel sai pahoja vammoja. Niiden vuoksi hän menetti muistinsa eikä enää tunnistanut Lockea. Rachelin isä syytti Lockea tyttärensä koettelemuksista ja halusi tämän lähtevän Kohlingenista. Locke totteli ohjetta, joskin vihaisena ja sydän särkyneenä. Hänen lähtönsä jälkeen Kohlingen joutui Imperiumin valtaamaksi, ja Rachel sai surmansa kaupunkiin tehdyssä hyökkäyksessä. Juuri ennen kuolemaansa hän sai muistinsa takaisin, ja viimeisenä sananaan hän lausui Locken nimen. Syyllisyyttä tunteva Locke päätti etsiä keinon herättää rakastettunsa henkiin. 

Ollessaan Returnersin jäsen Locke pelastaa niin Imperiumin jahtaaman Terran kuin kuolemaan tuomitun Celeksenkin, johon hän tarinan edetessä luo romanttisen suhteen. Heidän välinsä tosin hieman kärsivät, kun Locke epäilee magitek-tutkimuslaitoksessa Celeksen tahallaan luovuttaneen hänet ja muut Returnersiin kuuluvat Imperiumille. Myöhemmin Locke yrittää pahoitella tätä väärinkäsitystä, ja vaikka heidän puhevälinsä eivät aluksi olekaan kehuttavat, pääsevät he lopulta sopuun. Maailman muutoksen jälkeen Returnersin ryhmäläiset löytävät Locken Phoenixin luolasta, jonne hän itse on mennyt hakemaan Rachelin elpymiseen tarvittavaa magicite-kiveä. Käyttäessään kristallia Racheliin hän onnistuu osittain tavoitteessaan. Kuolleista herännyt Rachel saa riittävästi elinaikaa ilmaistakseen rakkautensa Lockea kohtaan ja kiitollisuutensa tämän kanssa viettämästään onnellisesta ajasta. Kehottaen Lockea kunnioittamaan itseään ja keskittymään nykyiseen rakastettuunsa hän palauttaa henkensä takaisin Phoenix-esperille, jonka apuun Locke voi matkallaan turvautua. Pelin päätöskohtauksissa Locke auttaa rotkoon putoamaisillaan olevaa Celestä, jonka kanssa hän jakaa myös intiimin hetken Falcon-ilmalaivan kannella.

### Edgar Roni Figaro

EdgarEdgar
**Edgar Roni Figaro** (jap. エドガー・ロニ・フィガロ, *Edogā Roni Figaro*) on Figaron kuningas ja Sabinin vanhempi kaksoisveli. Pintapuolisesti hän on Imperiumin liittolainen, mutta Locken välityksellä hän on yhteydessä puoltamaansa Returnersiin. Vaikka Edgar pitää itseään naistenmiehenä, eivät hänen flirttiyrityksensä kovinkaan usein saa vastakaikua. Edgarin erikoistaito on "Tools", jolla hän voi vahingoittaa vihollisia useiden työkalujen ja härveleiden avulla.

Kun kaksosten isä eli silloinen Figaron hallitsija kohtasi loppunsa, oli heistä jommankumman perittävä tämän valtaistuin. Kumpikaan veljeksistä ei kuitenkaan erityisemmin toivonut tätä asemaa, ja he päättivät ratkaista asian kolikkoa heittämällä; voittaja saisi valita oman tiensä. Varmistaakseen veljensä voiton Edgar käytti omaa erityistä kolikkoaan, joka oli kruuna molemmilta puolilta. Arvonnan hävinnyt Egdar vastaanotti kuninkaan arvon, kun Sabin puolestaan pakeni kodistaan voidakseen elää mahdollisimman vapaasti.

Tarinan edetessä hävityksen maailmaan Edgar on tekeytynyt erään rosvojoukon johtajaksi, joka käyttää itsestään nimeä "Gerad" (anagrammi Edgarista). Edgar on kuullut linnassaan sattuneesta onnettomuudesta, eikä pääse sinne muuten kuin käyttämällä salakäytävää, jonka hänen alaisinaan toimivat rikolliset tuntevat. Saavuttaessaan määränpäänsä hän omaksuu taas todellisen henkilöllisyytensä.

### Sabin Rene Figaro

SabinSabin
**Sabin Rene Figaro** (jap. マッシュ・レネ・フィガロ, *Masshu Rene Figaro*) on taistelulajeihin erikoistunut atleetti, joka isänsä kuoleman jälkeen lähti loisteliaasta kodistaan jättäen veljensä Edgarin hallitsemaan Figaron kuningaskuntaa yksin. Sabinin erityiskyky on "Blitz", jolla hän hyökkää kamppailulajeissa oppimillaan tekniikoilla. Blitziä käyttäessään pelaajan on painettava tiettyjä peliohjaimen näppäimiä tietyssä järjestyksessä.

Koska Sabin voittaa veljensä kolikonheitossa, hänen ei tarvitse olla maansa seuraava hallitsija. Jätettyään linnansa hän päätyy kamppailumestari Duncanin koulutukseen. Sabinin hyvän pärjäämisen vuoksi Duncanin poika Vargas luulee isänsä tekevän Sabinista seuraajansa. Tästä kateellisena hän suunnistaa Mt. Koltzin vuorille murhatakseen isänsä, mutta käy ensin Retunersin tukikohtaan pyrkivän Terran, Locken ja Edgarin kimppuun. He joutuvat heikoille Vargasta vastaan, mutta apuun rientäneen Sabinin nujertaessa Vargaksen Blitz-tekniikallaan he pelastuvat. Sabin nuhtelee oppitoveriaan murhan yrityksestä, mutta kertoo myös, että Duncan olisi valinnut Vargaksen hänen itsensä sijaan. Väitettä uskomatta Vargas poistuu paikalta samalla kun Figaron veljekset näkevät toisensa ensimmäistä kertaa kymmeneen vuoteen. Edgarin tavoin Sabin päättää avustaa Returnersia.

### Celes Chere

CelesCeles
**Celes Chere** (jap. セリス・シェール, *Serisu Shēru*) on entinen Imperiumin kenraali, josta tuli magialle alistamisen myötä magitek-ritari. Hän on Terran lisäksi ainut hahmo, joka oppii loitsuja ilman magicite-kivien tai muiden taikoja opettavien esineiden apua. Celeksen yksilöllinen kyky on "Runic", jota käyttämällä hän pystyy imemään itseensä kohdistetut loitsut ja muuntamaan ne taikoihin käytettäviksi pisteisiksi.

Kenraalina Celeksen merkittävimpiä saavutuksia oli Marandan valtion valtaaminen. Hänen sotilasuransa päättyi, kun hän alkoi vastustaa Imperiumin laajenemiseen käytettyjä keinoja. Celestä syytettiin petturuudesta ja hänelle langetettiin kuolemantuomio. Teloitusta edeltäväksi ajaksi hänet teljettiin Etelä-Figaron maanalaiseen vankilaan. Kaupungissa vieraileva Locke löytää vartijoiden kiduttaman Celeksen päivää ennen tuomion täytäntöönpanoa. Päästessään Locken ansiosta vapaaksi Celes lyöttäytyy Returnersin puolelle, vaikka Imperiumia palvelleena hän joutuu jatkuvasti todistamaan uskollisuutensa kapinallisille. Hän esimerkiksi siirtää magiansa avulla toverinsa turvaan magitek-laboratoriosta näiden luultua, että hän tahallaan johdatti heidät Kefkan asettamaan ansaan. Leijuvalla mantereella Kefka ojentaa Celekselle miekan, jolla tämän on iskettävä vangittuja Returnersin jäseniä, mutta sen sijaan Celes iskee aseen hänelle antanutta henkilöä. Kefka ei kuitenkaan haavoitu kuolettavasti, ja ottaessaan vastaan Kolmen jumalan voimia Leijuva manner sortuu. 

Tapahtuman jälkeen Celes vaipuu uneen vuodeksi. Sinä aikana Celekselle läheinen Cid-tutkija pitää hänestä huolta pienellä saarella, johon he molemmat ovat ajautuneet. Herätessään Celes alkaa Cidin hankkimalla lautalla etsiä kadonneita ystäviään. Hävityksen maailmassa Celes on ensimmäinen ohjattava hahmo sekä Edgarin ja Setzerin ohella yksi kolmesta pakollisesta hahmosta (muut voidaan löytää vain sivutehtävien kautta).

### Shadow

ShadowShadow
**Shadow** (jap. シャドウ, *Shadō*) on sitoutumaton palkkasoturi, joka suostuu rahan edestä työhön kuin työhön. Shadow’n apuri on hänen koiransa Interceptor, joka aika ajoin avustaa isäntäänsä taisteluissa. Omana erikoistaitonaan Shadow käyttää "Throw"-komentoa, jolla mikä tahansa ylimääräinen ase on mahdollista heittää viholliseen.

Tasapainon maailmassa Shadow’lla voi pelata muutamaan otteeseen. Maksua vastaan hän palvelee sekä Imperiumia että Returnersia ja painuu aina lopulta omille teilleen. Leijuvalla mantereella hän kuitenkin päättää asettautua vaarattomammaksi osoittautuneen Returnersin puolelle. Mannermaan sortuessa hän yrittää pidätellä magian tasapainoa häirinnyttä Kefkaa, jotta muut liiton jäsenet pääsisivät paikalta ajoissa pois. Tultuaan Setzerin ilmalaivan kohdalle pelaajalla on mahdollisuus odottaa Shadow’ta, joka ei tule muutoin selviämään mantereen romahduksesta. Jos Shadow pelastuu, pelaaja voi liittää hänet ryhmäänsä hävityksen maailmassa.

Shadow’n nukkuessa majataloissa hän näkee unia, joissa esitetään otteita hänen henkilöhistoriastaan. Unissa käy ilmi, että Shadow oli aikoinaan varas nimeltä **Clyde** (jap. クライド, *Kuraido*), joka teki suuria ryöstöjä toverinsa Baramin kanssa. Kerran parivaljakko onnistui varastamaan miljoona giliä, mutta pakomatkalla Baram loukkaantui vakavasti. Kykenemättä enää kävelemään hän kehotti Clydea jatkamaan matkaansa ilman häntä. Virkamiesten pelossa Baram kuitenkin pyysi toveriaan ensin tappamaan hänet. Clyde ei kyennyt tähän ja jätti kumppaninsa niille sijoilleen. Turvapaikan Clyde löysi Thamasasta, jossa muuan nainen otti hänet huostaansa. Kylässä viettämänään aikana hän sai tyttären, joka monien vihjeiden perusteella on Relm. Myöhemmin Clyde kuitenkin jätti nykyisen kotinsa ja antoi (joskin vastahakoisena) koiransa seurata itseään. Mustaan ninja-asuun pukeutuneena hän alkoi käyttää itsestään nimeä Shadow. Tavattuaan Relmin vuosien mittaisen tauon jälkeen hän ei ole kuitenkaan tunnistanut tai erityisemmin huomioinut lastaan. Siitä huolimatta Shadow’n normaalisti äksy Interceptor-koira suhtautuu Relmiin lämpimämmin kuin kehenkään muuhun.

### Cyan Garamonde

CyanCyan
**Cyan Garamonde** (jap. カイエン・ガラモンド, *Kaien Garamondo*) kuuluu Doman kuningaskunnan ritareihin. Samurain koulutuksen saaneen Cyanin erityistaito on kahdeksan eri miekkatekniikkaa käsittävä "Sword Techniques", josta käytetään komentoikkunassa lyhennettä "SwdTech".

Kärsittyään tappion Imperiumille Doma menettää itsenäisyytensä sekä huomattavan osan asukkaistaan, joiden käyttämän veden Kefka myrkyttää. Menehtyneitten joukossa on sekä kuningas että Cyanin vaimo Elayne ja poika Owain.
Epätoivoinen Cyan hyökkää aivan yksin Doman edustalle perustettuun Imperiumin tukikohtaan. Alueen läpi matkustava Sabin tarjoaa hänelle apuaan, ja yhdessä he pääsevät pakenemaan liian suureksi osoittautuneen armeijan luota. Narsheen suuntautuvalla matkallaan he kulkevat Aavemetsän (engl. *Phantom Forest*) läpi, jossa he kohtaavat Cyanin edesmenneen perheen henget. Näiden pyrkiessä tuonpuoleiseen kulkevan junan kyytiin Cyan jättää heille hyvästinsä. Imperiumia kohtaan tuntemansa vihan takia Cyan liittyy Returnersiin.

Hävityksen maailmassa Cyan palaa entiseen ryhmäänsä, kun hänet löydetään Zozon vuoristosta. Cyan on käynyt kirjeenvaihtoa erään Marandassa asuvan naisen kanssa. Rakkauskirjeissään hän on esittäytynyt naisen kadonneena rakastettuna, joka todellisuudessa on kuollut. Kirjeillään Cyan halusi tuoda lohtua niin kirjoittamalleen henkilölle kuin itselleen; vuodentakainen Doman myrkytys ahdistaa häntä yhä. Doman linnan raunioilla vieraillessaan ryhmäläiset joutuvat Cyanin unimaailmaan, jossa he tuhoavat Cyanin rauhaa häiritsevän demonin. Sen jälkeen Cyan saa taas otteen itsestään ja pääsee yli siitä syyllisyydestä ja surusta, jonka hänen lähimmäistensä kuolema on aiheuttanut.

### Gau

GauGau
**Gau** (jap. ガウ, *Gau*) on suurella ruohoaavikolla vaeltava susilapsi. Hän on pelin ainoa hahmo, jolla on kaksi omaa erikoistaitoa: "Leap" ja "Rage". "Leapin" ansiosta Gau voi ruohoaavikolla ollessaan loikata omasta ryhmästään vihollisten joukkoon, jolloin taistelu päättyy. Seuraavien taisteluiden aikana hän palaa takaisin seurueeseensa. Poissaolonsa aikana Gau on omaksunut kohtaamiensa vihollisten tekniikan, jota hän voi käyttää "Rage"-komennon kautta.

Gaun äidin kuoltua synnytykseen hänen isänsä uskoi lapsen olevan demoni, ja vei tämän talonsa lähelle sijaitsevalle autiomaalle. Kun hän 13 vuoden jälkeen näkee poikansa, Gaun isä ei kuitenkaan muista saaneensa lasta. Pojan syntymähetkeäkin hän luonnehtii vain epätodelliseksi painajaiseksi, jonka hän silloin tällöin näkee. Hän silti kehuu Gauta nuorukaiseksi, josta keiden tahansa vanhempien on pakko olla ylpeitä.

Sabin ja Cyan tapaavat Gaun saapuessaan ruohoaavikolle ja saavat houkuteltua tämän ryhmäänsä kuivatulla lihanpalalla. Auttaakseen Narsheen pyrkiviä miehiä Gau opastaa nämä maan alle haudatun sukelluskypärän luo, jota käyttämällä he voivat matkustaa vedenalaisen haudan kautta määränpäähänsä. Hävityksen maailmassa Gaun voi löytää ruohoaavikolla käydyn taistelun jälkeen.

### Setzer Gabbiani

SetzerSetzer
**Setzer Gabbiani** (jap. セッツァー・ギャッビアーニ, *Settsā Gyabbiāni*) on varakas mies, joka tunnetaan maailman ainoan käytössä olevan ilma-aluksen omistajana. Hän on intohimoinen uhkapelien harrastaja, mikä näkyy hänen aseinaan käyttämistä heittokorteista sekä ilmalaivasta, jonka hän on nimennyt Black Jackiksi ja jonne hän on rakennuttanut kasinon. Lisäksi Setzerin erityistaito on hedelmäpelin tavoin toimiva "Slot", jossa kolmeen ruutuun ilmestyvät kuviot määräävät, millaisen hyökkäyksen hän tekee.

Kun Celes saa tietää Setzerin aikeesta siepata oopperassa esiintyvä Maria, hän päättää itse osallistua näytökseen oikean näyttelijättären asemasta. Celeksen tavoitteena on päästä Setzerin ilma-alukselle, jota hän kumppaneineen tarvitsee päästäkseen Vectoriin vapauttamaan Imperiumin hallussa olevat esperit. Vaikka Setzer on aluksi pettynyt siepattuaan väärän naisen, hän kiinnittää pian huomiota Celeksen kauneuteen, ja Black Jackillä antamaansa apuaan vastaan hän vaatii tätä vaimokseen. Tuntien Setzerin uhkapelikiinnostuksen Celes ehdottaa asian ratkaisua kolikonheitolla, mihin Setzer suostuu. Celes tosin käyttää Edgarin kolikkoa, ja tuloksen ollessa väistämättä kruuna hänen ei tarvitse avioitua Setzerin kanssa. Setzer huomaa huijauksen, mutta pikemminkin huvittuneena kuin suuttuneena hän antaa Returnersin päättää aluksensa kurssin. 

Setzer taistelee liiton jäsenien rinnalla ensimmäistä kertaa, kun ryhmä pakenee Vectorista ja tuhoaa Black Jackiin hyökänneet robotit. Taistelun päätyttyä Returners saa Setzerin lopullisesti puolelleen ja tämän ilmalaivan vakituiseen käyttöönsä. Black Jack tosin tuhotuu mannerten hajoamisen yhteydessä. Hävityksen maailmassa Setzer etsii Celeksen ja Edgarin kanssa maanalaiseen hautaan varastoidun ilma-aluksen, Falconin, jolla Setzerin ystävä Daryl oli ennen mystistä katoamistaan lentänyt. Nelikko käyttää Falconia löytääkseen maailman muutoksen myötä kadonneet ystävänsä ja laskeutuakseen Kefkan tornille.

### Strago Magus

StragoStrago
**Strago Magus** (jap. ストラゴス・マゴス, *Sutoragosu Magosu*) on iäkäs maagien sotaan osallistuneiden maagisotureiden jälkeläinen, joka – samoin kuin muut tapaisensa – asuu Thamsan kylässä. Ammatiltaan Strago on sininen maagi, joka voi omaksua vihollisten käyttämiä loitsuja. Näitä taikoja hän voi käyttää "Lore"-erikoiskykynsä avulla.

Locken, Terran ja Shadow’n saapuessa Thamasaan ensimmäisen kerran kylän asukkaat suhtautuvat vierailijoihin hyvin epäluuloisesti. Stragolle puhuttuaan he kuitenkin saavat parempaa kohtelua kaikilta kyläläisiltä. Kun ryhmä viettää yönsä Thamasassa, syttyy eräs sen rakennuksista tuleen. Stragon lapsenlapsi Relm on jäänyt palavan talon sisään, ja Strago pyytää vieraitaan apuun. Relmin pelastuttua hänestä ja Stragosta tulee Returnersin jäseniä. Stragolla on suuri tietämys maagien sodasta ja taikuuden historiasta. Tarpeen tullen hän jakaa tätä tietoa saattueelleen. Maailmalle koituneen muutoksen jälkeen Strago luulee menettäneensä kaiken, ja epätoivon vallassa hän liittyy Kefkaa palvovaan kulttiin, josta hän kuitenkin eroaa saatuaan nuhteita elossa olevalta Relmiltä.

### Relm Arrowny

RelmRelm
**Relm Arrowny** (jap. リルム・アローニィ, *Rirumu Arōnii*) on nuori Thamasassa asuva taiteilija. Hän kutsuu Stragoa isoisäkseen, vaikkei ole varmaa, ovatko he sukua toisilleen. Relmin erikoiskyky on "Sketch", jolla hän voi vahingoittaa vihollista tämän omalla hyökkäyksellä. Pelin ensimmäisissä pohjoisamerikkalaisissa Super Nintendo -versioissa "Sketchin" käyttäminen saattoi aiheuttaa vaihtelevia häiriöitä, kuten pelin kaatumista tai pelitallenuksen häviämistä. Kyseinen bugi poistettiin myöhemmistä versioista.

Kun Returnersin tehtävänä on löytää maastaan karanneet esperit, he poikkeavat matkallaan Thamasassa. Ryhmä tapaa Stragon ja Relmin, joiden kanssa he käyvät keskustelun ennen yöpymistä kylän majatalossa. Yön aikana Relm joutuu palavan rakennuksen sisään, josta Returnersin ryhmä auttaa hänet ulos. Jatkaessaan aamulla matkaansa Returners saa mukaansa espereistä paljon tietävän Stragon, joka käskee Relmiä odottamaan häntä Thamasassa. Relmin ollessa toista mieltä hän seuraa muita salaa vuoristolle, jonne esperit ovat piiloutuneet. Vuorilla Ultros hyökkää seureen kimppuun, ja Relm näyttäytyy muille osallistuakseen taisteluun. Hän päättää maalata Ultroksesta muotokuvan, jota katsoessaan tämä toteaa olevansa vain hölmö mustekala ja jättää ryhmän rauhaan.

Relmin vihjaillaan olevan Shadow’n eli Clyden tytär molempien näkemissä unissa. Shadow uneksii ajastaan ryöstökumppaninsa Baramin kanssa sekä ajautumisestaan Thamasaan. Viidennessä ja viimeisessä unessaan Shadow lähtee kylästään ilmoittaen häntä seuraavalle Interceptor-koiralle, ettei hän voi jäädä, ja että hänen tyttärensä ansaitsee rauhallisen elämän. Interceptor seuraa Shadow’ta, vaikka tämä olisi halunnut koiransa jäävän Relmin luo. Relm taas näkee unta tilanteesta, jossa ovat hänen lisäkseen läsnä Strago ja Interceptor. Pikkulapsen iässä oleva Relm kysyy Stragolta, minne hänen isänsä on mennyt.

### Mog

MogMog
**Mog** (jap. モグ, *Mogu*) on moogle, joka muiden pelissä tavattujen lajitovereidensa tavoin asuttaa Narshen luolastoa. Kun Mogista tulee Returnersin jäsen, hän kertoo Ramuh-esperin ilmestyneen hänen uniinsa opettaen hänelle ihmisten kieltä ja kehottaen häntä auttamaan Retunersia. Aiemmin Mog myös avusti muiden mooglejen kanssa Lockea pelastamaan Terran tämän perässä olevilta sotilailta. Returnersin kokoontuessa Narsheen toisen kerran Mog on joutunut nimellä "Yksinäinen susi" (engl. *Lone Wolf*) tunnetun roiston panttivangiksi. Tässä kohtaa pelaaja saa valittavakseen joko Yksinäisen suden tarjoaman esineen tai Mogin. Jos pelaaja päätyy esineeseen, hän ei saa Mogia ryhmäänsä ennen hävityksen maailmaa.

Mogin hahmokohtainen taito on tanssiminen, joka toteutetaan "Dance"-komennolla. Aloittaessaan tanssin Mog käyttää yhteensä neljää eri hyökkäystä. Hän jatkaa tanssia aina siihen asti, kun hänet tyrmätään tai taistelu päättyy. Uusia tansseja Mog oppii tietyissä ympäristöissä voitettujen taisteluiden myötä.

### Umaro

UmaroUmaro
**Umaro** (jap. ウーマロ, *Ūmaro*) on Narshen kylmissä kaivoksissa asuva lumimies, joka on Gogon ohella yksi pelin salaisista hahmoista. Ennen Umaron liittymistä pelaajan ryhmään hänestä voi nähdä vilauksia Narshen vuoristossa. Ryhmän vieraillessa hänen tyhjällä kotipaikallaan he irrottavat magiciten, joka on laitettu kepin tukeman pääkallon silmäaukkoon. Vihoissaan oleva Umaro rynnistää paikalle ja hyökkää tunkeilijoiden kimppuun. Taistelun hävittyään Umaro päättää liittyä Returnersiin pomonsa Mogin komennuksella.

Umarolle ei voida muista pelihahmoista poiketen opettaa taikoja tai liittää varusteita. Häntä ei voida myöskään ohjata taisteluissa, ja ainoina hyökkäyksinään hän iskee luunuijallaan tai heittäytyy vihollista kohti. Toisaalta Umaron taistelutekniikkaa voidaan monipuolistaa, jos hänen käyttöönsä annetaan kaksi tiettyä reliikkiä, "Berserker Ring" ja "Blizzard Orb". Ensimmäiseksi mainittu antaa hänelle kyvyn heittää muita ryhmäläisiä vastuksia kohti (tämä ei kuitenkaan vahingoita heitettyä hahmoa). Blizzard Orbin avulla hän voi taas suorittaa loitsua muistuttavan "Storm"-hyökkäyksen.

### Gogo

GogoGogo
**Gogo** (jap. ゴゴ, *Gogo*) on peittäviin ja värikkäisiin vaatteisiin sonnustautunut salaperäinen henkilö, jonka Returners kohtaa Zone Eater -nimisen suuren hirviön sisällä. Gogon taustasta ei juuri kerrota mitään, eikä hänen sukupuoltakaan vahvisteta. Toisaalta pelin japaninkielisessä versiossa hänestä käytetään maskuliinista pronominia *ore* (おれ).

Gogon taistelutekniikka perustuu muiden hahmojen hyökkäysten jäljittelyyn. "Mimic"-komennolla hän voi toistaa hyökkäyksen, jonka viimeksi toiminut pelihahmo on suorittanut. Vaikkei Gogo itse voikaan oppia taikoja, hän pystyy langettamaan minkä tahansa loitsun, jonka sen hetkisessä ryhmässä kuka tahansa osaa. "Mimicin" lisäksi hänen komentolistalleen voi lisätä kolme toisten hahmojen erityiskykyä.

Antagonistit
------------

### Kefka

Kefka *Final Fantasy VI*:n PlayStation-versiossa
**Kefka Palazzo** (jap. ケフカ パラッツォ, *Kefuka Parattso*) on Imperiumin korkea-arvoisin magitek-ritari ja keisari Gestahlin oikea käsi. Maagien sodan jälkeisenä aikana hän oli ensimmäinen henkilö, jolle siirrettiin espereistä saatua magiaa. Magitekille altistaminen ei kuitenkaan ollut tuolloin aivan yhtä riskitöntä, kuin mitä se vastaisuudessa tulisi olemaan, ja taikomisen taitoa vastaan Kefka menetti moraalinsa ja selväjärkisyytensä. Kyynisyytensä vuoksi hän suhtautuu nauraen omiin hirvittäviin tekoihinsa, joita hänen komentamansa sotilaatkin kauhistelevat. Hän ei myöskään välitä kenenkään muun hengestä, mikäli hän ei voi siitä itse hyötyä.

Kun esperit kostavat Imperiumin vangitsemien tovereittensa kohtalon vaurioittamalla Vectoria, keisari Gestahl myöntää toimineensa epäeettisesti taikuuden tavoittelun suhteen ja pyytää Returnersia anomaan espereiltä anteeksi Imperiumin nimissä. Rangaistukseksi Doman myrkyttämisestä Kefka lukitaan vankilaan. Hän ei kuitenkaan joudu kärsimään tuomiotaan pitkään: todellisuudessa kyse on vain juonesta, jolla Returnersin jäsenten etsimistä espereistä saataisiin helposti tehtyä magiciteja. Taikuutta sisältävät kivet mukanaan Gestahl ja Kefka pääsevät maagisten jumalien patsaiden luo, jolloin keisari saa imettyä itseensä jumalien voimia. Kefka menee puolestaan vielä pidemmälle ottaessaan patsaat omaan komentoonsa, ja teon kohtaloikkaita seurauksia peläten Gestahl yrittää estää häntä. Vastahyökkäyksenä Gestahlin tehottomille loitsuille, jotka jumalien suojakenttä absorboi, Kefka käskee jumalia tappamaan keisarin. Seuraavaksi hän siirtää patsaita entisiltä paikoiltaan, mikä horjuttaa taikuuden tasapainoa ja aiheuttaa maailman geografisen muutoksen.

Kefka viimeisessä taistelussaan
Saatuaan jumalien voimat itselleen Kefkasta tulee kaiken magian lähde ja hän asettauttuu suureen torniin. Eräät rakkaansa menettäneet perustavat "Kefkan kultin", jonka jäsenet ovat myyneet sydämensä herralleen, eivätkä keskity muuhun kuin tämän palvomiseen. Returnersin päästessä torniinsa sulkeutuneen Kefkan luo tämä väittää, ettei maailmassa ole mitään elämisen arvoista. Vastalauseena kukin Returnersin jäsenistä esittää vuorollaan oman motiivinsa jatkaa elämäänsä. Ne kuultuaan Kefka närkästyy pahanpäiväisesti ja paljastaa suunnitelmansa jokaisen kuolevaisen tuhoamisesta. Hänen ja Returnersin lopullinen kohtaaminen päättyy maailman tulevaisuuden määräävään taisteluun, jossa Kefka näyttäytyy siivekkään jumalan hahmossa. Ratkaisevan yhteenoton hävittyään Kefkan ruumis hajoaa atomeiksi, ja maapallon elämä alkaa jälleen kukoistaa.

### Gestahl

GestahlGestahl
Keisari **Gestahl** (jap. ガストラ,  *Gasutora*) on Imperiumin valtionpäämies. Gestahlin kiinnostuttua entisajan taikuudesta hän käynnisti operaation, joka johti espereiden maan löytämiseen ja sen asukkien kaappaamiseen. Espereistä saatava magia kehitti Imperiumin aseteknologiaa ja teki joistakin suurvallan sotilaista (erityisesti Terrasta, Celeksestä ja Kefkasta) erittäin voimakkaita. Miehittämällä pääkaupunki Vectoria ympäröiviä maita keisari Gestahl teki Imperiumista maailman suurimman ja pelätyimmän valtion.

Vaikka Kefka onkin Gestahlin palvelijoista tärkein, koituu hän myös keisarin turmaksi. Leijuvalla mantereella Kefka turhautuu Gestahlin varoituksiin siitä, että maailma tuhoutuu hänen takiaan, ja komentaa taikuuden jumalia ohjaamaan salamansa keisaria kohti. Imperiumi ja sen hallitsija kohtaavat lopullisen häviönsä, kun välinpitämätön Kefka potkaisee Gestahlin ruumiin alas Leijuvalta mantereelta, ja maailmaa kohtaa Imperiumin hajoamiseen johtava muutos.

### Ultros

UltrosUltros
**Ultros** (jap. オルトロス, *Orutorosu*) on puhuva violetinvärinen mustekala, joka toimii Returnersin etenemistä hidastavana riesana. Ensimmäisen kerran Ultros hyökkää Lete-joella, jota Terra, Edgar, Sabin ja Banon käyttävät väylänään matkuessaan Narsheen. Tätä seuraa kolme muuta esiintymistä, joista viimeisimmissä Ultros yrittää liittolaisensa Chuponin (Typhon Game Boy Advance -käännöksessä) kanssa estää Returnersin pääsyä Leijuvalle mantereelle. Hävityksen maailmassa Ultros työskentelee Dragon’s Neck -taisteluareenan vastaanotolla Chuponin ollessa yksi areenan ottelijoista.

Muut merkittävät hahmot
-----------------------

### Banon

BanonBanon
**Banon** (jap. バナン , *Banan*) on Returners-liikkeen johtaja. Terran liityttyä Returnersiin Banon on hetken aikaa ohjattavissa Lete-virralla käydyissä taisteluissa. Tässä vaiheessa pelaajan on pelin päättymisen uhalla huolehdittava siitä, ettei Banon kuole. Banonin erikoistaito on "Health", joka parantaa mitä tahansa ryhmän jäsentä taikapisteitä kuluttamatta. Banon ei esiinny pelissä enää maailman muuttumisen jälkeen, joten hänen lopullinen kohtalonsa ei selviä.

### Leo Cristophe

LeoLeo
**Leo Cristophe** (jap. レオ・クリストフ, *Reo Kurisutofu*) on Kefkan ja Celeksen tavoin Imperiumia palveleva kenraali. Kollegoistaan poiketen häntä ei altistettu magitekille, eikä voi siksi käyttää magiaa. Leon erityistaito on "Shock", jolla hän luo miekallaan vastustajaa vahingoittavaa energiaa.

Ensimmäisessä Leoa käsittelevässä kohtauksessa hän johtaa Doman kuningaskuntaan lähetettyä sotajoukkoa, jonka tavoitteena on vallata Doma Imperiumille. Piirityksen aikana kenraali saa viestin keisarilta, jonka luokse hänen on palattava välittömästi. Kefka päättää käyttää tilannetta hyödykseen, ja Leon ohjeiden vastaisesti hän kaataa myrkkyä Doman linnaa ympäröivään veteen, mikä koituu usean domalaisen kuolemaksi. Returnersin ryhmäläiset tapaavat Leon ensimmäista kertaa espereiden etsintään liittyvään tehtävän yhteydessä, jonka rauhanomaisesti käyttäytyvä Gestahl on heille antanut. Samalla kenraali pyytää anteeksi Doman puolesta taistelleelta Cyanilta, joka ei kuitenkaan pidä kotimaalleen tapahtunutta tragediaa Leon syynä. 

Käydessään Thamasassa keskustelua löytämiensä espereiden johtajan kanssa Leo pahoittelee ihmisten espereille tekemiä vääryyksiä, jotka olisivat voineet johtaa uuteen maagien sotaan. Kylään ilmaantuva Kefka, toinen Imperiumin kenraaleista, toimii täysin päinvastaisesti ja transformoi jokikisen läsnä olevan esperin magiciteksi. Pitäen tekoa äärimmäisen petollisena Leo haastaa Kefka, joka vastaa tähän Gestahlista tekemällään illuusiolla. Keisari ilmoittaa pettäneensä Leon saadakseen magiciteja itselleen. Väitteen kuultuaan järkyttynyt Leo saa surmansa Kefkan kädestä. Returnersin jäsenet hautaavat kenraalin Thamasaan ja muistavat tämän kunniallisena miehenä.

### Cid del Norte Marguez

CidCid
**Cid del Norte Marguez** (jap. シド・デル・ノルテ・マルケズ, *Shido Deru Norute Marukezu*) on Imperiumin johtava tiedemies. Hän loi magitek-menetelmän, joka pohjautuu taikuuden imemiseen espereiltä. Magitekin ansiosta Imperiumi pystyi rakentamaan magitek-haarniskoita sekä tekemään sotilaistaan maageja. Cid myös kasvatti Imperiumin entisen kenraalin Celes Cheren, jolle hän on muutenkin hyvin läheinen. Celeksen kääntyessä keisaria vastaan myös Cid kyseenalaistaa suurvallan moraalin. Hän esimerkiksi auttaa magitek-laitokseen soluttautunutta Returnersia pakenemaan vapautetut esperit mukanaan. Maailman muuttuessa Kefkan kohtalokkaan teon seurauksena Cid ja kooman vaipunut Celes ajautuvat samalle saarelle. Kuluu kokonainen vuosi, ennen kuin Celes herää, ja samalla Cid tulee hyvin sairaaksi. Hän voi silti välttyä kuolemalta Celeksen pyydystämillä kaloilla, joista nopeasti etenevät parantavat Cidiä, hitaasti liikkuvat taas pahentavat hänen tilaansa.

### Maduin ja Madonna

Maduin ja MadonnaMaduin ja Madonna
**Maduin** (jap. マディン, *Madin*) ja **Madonna** (jap. マドリーヌ, *Madorīnu*, Madeline Game Boy Advance -pelissä) ovat eräässä takaumassa esiintyvät Terran vanhemmat. Heikossa kunnossa olevan Madonnan eksyttyä espereiden maahan Maduin otti tämän omaan kotiinsa parannettavaksi. Madonnan toivuttua he molemmat alkoivat pohtia, pystyisivätkö ihmiset ja esperit elämään rinnakkain erilaisuudesta huolimatta. Vaikka muut esperit suhtautuivat Madonnaan epäluuloisesti, Maduin uskoi naisen hyväsydämisyyteen ja sai tämän kanssa lapsen, ensimmäisen puoli-esperin, jolle annettiin nimi Terra. 

Terran ollessa noin kaksivuotias Imperiumi oli löytänyt espereiden maan olinpaikan, jonne taikuutta janoava keisari Gestahl johti joukkojaan luvaten rikkauksia jokaista kaapattua esperiä vastaan. Ryöstöstä selvinneet esperit ajoivat tunkeilijat ulos maastaan ja espereiden johtaja päätti luoda maan porttia suojaavan voimakentän. Madonna ja Maduin tyttärineen olivat kuitenkin ajautuneet portin ulkopuolelle ja satuttaneet itsensä pahasti. Terran geneettinen tausta kiehtoi paikalla ollutta Gestahlia. Iskettyään häntä estävän Madonnan maahan keisari vei lapsen mukanaan. Imperiumin alaisuuteen päätyi myös Maduin, jonka taikuutta käytettiin magitekin luomiseen. Myöhemmin Maduin kiteytti itsensä magiciteksi, jotta Returnersin jäsenet olisivat hyötyneet hänestä.

### Biggs ja Wedge

Biggs ja WedgeBiggs ja Wedge
**Biggs** (jap. ビックス, *Bikkusu*) ja **Wedge** (jap. ウェッジ, *Wejji*) ovat kaksi pelin alussa ohjattavaa Imperiumin upseeria. Pohjoisamerikkalaisessa SNES-pelissä Biggsin nimi on romanisoitu muotoon "Vicks", mutta myöhemmissä versioissa nimi on korjattu. Apunaan orjakruunun kontrolloima Terra sotilaskaksikko etsii Narshessa havaittua Tritoch-esperiä, jonka heidän on määrä tuoda keisarilleen. Päihitettyään Narshea puolustavat vartijat he pääsevät kaupungin kaivokseen ja löytävät etsimänsä olennon. Esperistä säteilevä energia saa Terran pyörtymään, mutta tappavat Biggsin ja Wedgen.
Biggs ja Wedge ovat viittauksia star wars hahmoihin samoilla nimillä

### Doom, Poltergeist ja Goddess

Doom (vas.), Poltergeist (oik.) ja Goddess (alla)
**Doom**, **Poltergeist** ja **Goddess** (**Fiend**, **Demon** ja **Goddess** Game Boy Advance -versiossa; jap. *Kishin*, *Majin* ja *Megami*) ovat jumalia, jotka muodostavat yhdessä lähteen kaikelle maailman taikuudelle (Woolseyn englanninkielisessä käännöksessä heihin viitataan jumalattarina, mutta alkuperäisessä japanilaisessa pelissä sekä käännöksensä puolesta korjatussa englanninkielisessä GBA-sovituksessa heitä nimitetään pelkästään jumaliksi). 

Tuhat vuotta sitten jumalien välinen taistelu aiheutti magian kulkeutumisen maailmaan. Tämän myötä osa ihmisistä muuttui espereiksi, joiden maagisia ominaisuuksia muut ihmiset himoitsivat ja siirsivät itseensä. Tekoa seuraavista erimielisyyksistä alkoi maagien sota. Konflikti tuli lopulta päätökseensä jumalien käsittäessä, että se oli tuhonnut maailmaa pahoin ja tehnyt heistä itsestään naurunalaisia. Jumalat muuttuivat omasta tahdostaan kivipatsaiksi, joita sotimisesta vapautettujen espereiden oli suojeltava. Patsaat siirrettiin maanpinnan yläpuolella olevalle Leijuvalle mantereelle. Jumalat heräävät noin tuhannen vuoden kuluttua, kun Kefka Palazzo määrää heitä luovuttamaan magiaansa hänelle itselleen. Päästäkseen torniinsa sulkeutuneen Kefkan luokse Returnersin jäsenet kukistavat tietään tukkivat jumalat, jotka ovat luovuttaneet Kefkalle magian lähteen asemansa.

Sivuhenkilöitä
--------------

* **Arvis** (jap. ジュン, *Jun*) on Returnersia tukeva Narshen asukas, joka poistaa Terralta tämän vapautta rajoittavan orjakruunun. Hän auttaa Terraa myös pakenemaan Imperiumin sotilaiden ulottuvilta.
* **Ramuh** (jap. ラムウ, *Ramū*) on vanhaa miestä muistuttava esper, joka vahtii Terraa tämän jäätyä esper-muotoonsa. Kun muut ryhmän jäsenet saapuvat Zozon kaupunkiin ja löytävät Terran, Ramuh kertoo heille miten ihmiset ja esperit aikoinaan elivät yhdessä ennen maagien sotaa. Hän myös lähettää heidät pelastamaan Imperiumin vangitsemia espereitä, joista yksi voisi olla Terralle avuksi. Returnersin ryhmän palatessa Ramuh muuttuu kaikkien vapautettujen espereiden ohella magicite-kiveksi, jonka maagisia ominaisuuksia Returnersin jäsenet voivat jatkossa hyödyntää.
* **Yura** on Vectoriin hyökänneiden espereiden johtaja, joka suuttui saadessaan tietää Imperiumin kaappamien tovereidensa kohtalosta. Hyökkäyksen jälkeen Yura ja muut esperit asettautuvat Thamasan lähellä sijaitsevaan vuoristoon, josta Returnersin jäsenet löytävät heidät. Yura ja kenraali Leo sopivat ihmisten ja espereiden välisen aselevon, jonka paikalle saapuva Kefka kuitenkin turmelee muuttaen Yuran ja tämän kumppanit magiciteiksi.

Lähteet ja sitaatit
-------------------

1. ↑  Kefka: "My sweet little Magic user...! Uweee... he... he! With this Slave Crown I'll practically OWN you!!" Square Co. Ltd. *Final Fantasy VI*. SCE Europe. PlayStation. (englanniksi)
2. ↑  Biggs: "And this woman, this... sorceress, why's she here? I heard she fried 50 of our Magitek Armoured soldiers in under 3 minutes!" Square Co. Ltd. *Final Fantasy VI*. SCE Europe. PlayStation. (englanniksi)
3. ↑  Terra: "Uhh... I can't remember anything... past or present...
Locke: "You have amnesia!?" Square Co. Ltd. *Final Fantasy VI*. SCE Europe. PlayStation. (englanniksi)
4. ↑  Banon: "Have you made a decision? Will you become our last ray of hope? You will? Really!!!" Square Co. Ltd. *Final Fantasy VI*. SCE Europe. PlayStation. (englanniksi)
5. 1 2 3  Square Co. Ltd.: *Final Fantasy VI instruction manual*, s. 21. *Final Fantasy VI*:n PlayStation-käännöksen ohjekirja. SCE Europe, 2002.  (englanniksi)
6. ↑  Terra: "I don't know why these kids need me... But they've made me feel things I've never felt before. The moment I sensed this, I lost my will to fight." Square Co. Ltd. *Final Fantasy VI*. SCE Europe. PlayStation. (englanniksi)
7. ↑  Maduin: "Terra… we must part now. We Espers will disappear from this world… forever. But if the human part of you is very strongly attached to something or someone… You will probably be able to remain in this world as a human being…" Square Co. Ltd. *Final Fantasy VI*. SCE Europe. PlayStation. (englanniksi)
8. ↑  Terra: "You're Locke, right? Edgar told me about you. Is it true you're a thief?" Locke: "That's TREASURE HUNTER!" Square Co. Ltd. *Final Fantasy VI*. SCE Europe. PlayStation. (englanniksi)
9. ↑  Thief Glove Caves of Narshessa cavesofnarshe.com. Viitattu 4. lokakuuta 2007. (englanniksi)
10. ↑  Locke: "Rachel! Are you awake?" Rachel: "... ...? I... I can't remember anything..." ... Rachel: "Please, just go away! I don't know who you are, but my parents upset whenever you come here!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
11. ↑  Rachelin isä: "Get out of my house! It's your fault Rachel lost her memory!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
12. ↑  Locke: "A year went by... When I finally returned, I found out that Rachel had been killed in an Imperial attack. Her memory had returned just before she died. The last thing she said was...my name. I never should have left her side. I... I failed her..." Square Co. Ltd. *Final Fantasy VI Advance*. Nintendo. Game Boy Advance. (englanniksi)
13. ↑  Määrittelemätön hahmo: "Is that... magicite?" Locke: "It is. Legend has it that the Phoenix turned itself to stone ages ago... It seems the story was true. But now it's filled with cracks. I don't know if it still has the strength to perform miracles... Rachel... I failed her. I broke my promise and lost the only thing that was real to me... So until I do I said I'd do... Until I restore my honor... ...I'm nothing but a no-good liar." Square Co. Ltd. *Final Fantasy VI Advance*. Nintendo. Game Boy Advance. (englanniksi)
14. ↑  Rachel: "I have to go now... But thank you so much for all the happiness you've given me... Please, let go of the chains that bind your heart... I release you... Give your love to the one who now dwells within you heart... Love her...as you loved me... Phoenix... Be reborn! And give your power to Locke!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
15. ↑  Locke: "On the surface, Edgar pretends to support the Empire. The truth is, he's collaborating with the Returners, an organization opposed to the Empire. I am his contact with that group..." Square Co. Ltd. *Final Fantasy VI*. SCE Europe. PlayStation. (englanniksi)
16. 1 2 3  Square Co. Ltd.: *Final Fantasy VI instruction manual*, s. 22. *Final Fantasy VI*:n PlayStation-käännöksen ohjekirja. SCE Europe, 2002.  (englanniksi)
17. ↑  Edgar: "If it's heads, you win. Tails, I win. The winner chooses whichever path he wants...no regrets, not hard feelings. Okay?" Square Co. Ltd. *Final Fantasy VI Advance*. Nintendo. Game Boy Advance. (englanniksi)
18. ↑  Setzer: "Setzer: ...A valuable trinket indeed. I've never seen a double-headed coin before." Sabin: "That coin...!? Edgar! Don't tell me...!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
19. ↑  Vargas: "Ah, if it isn't Sabin!" Sabin: "Why, Vargas? Why did you kill Master Duncan? How could you kill your own father!?" Vargas: "The fool snubbed me, his only son! He chose you as his successor!" Sabin: "That's not true! Our master--" Vargas: "It's true and you know it! It's written in that ugly sneer across your face!" Sabin: "He wanted you to be his successor, not me! He knew you had the most potential..." Square Co. Ltd. *Final Fantasy VI Advance*. Nintendo. Game Boy Advance. (englanniksi)
20. ↑  Edgar: "It's already been ten years... That little shrimp has grown into a whopping lobster!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
21. 1 2 3 4  Square Co. Ltd.: *Final Fantasy VI instruction manual*, s. 23. *Final Fantasy VI*:n PlayStation-käännöksen ohjekirja. SCE Europe, 2002.  (englanniksi)
22. ↑  Cyan: "The infamous General Celes... The woman single-handedly responsible for the decimation of Maranda... Stand and meet thy judgment, Imperial b--" Square Co. Ltd. *Final Fantasy VI Advance*. Nintendo. Game Boy Advance. (englanniksi)
23. ↑  Vartija: "So, the mighty Celes has fallen!" Celes: "Not as far as those who'd use their strength to oppress the weak..." Vartija: "Quiet!" Celes: "Kefka's planning to poison every last man, woman, and child in the kingdom of Doma." Vartija: "Shaddup! Hmph! Run that mouth of yours while you still can... Your execution's tomorrow. Keep a close eye on her!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
24. ↑  Kefka: "General Celes! We needn't keep up the charade any longer. Bring me those magicite crystals!" Locke: "Celes! You...tricked us!?" Celes: "Of course not! Please, trust me!"
Kefka: "Hee-hee-hee! The sweet taste of betrayal! Oh, Celes! That's so...you!" Celes: "Locke... Believe me..." Locke: "I... ... ..." ... Celes: "Locke... Let me protect you for once... And maybe... maybe then you'll believe me." Square Co. Ltd. *Final Fantasy VI Advance*. Nintendo. Game Boy Advance. (englanniksi)
25. ↑  Kefka: "Take this sword! Kill them all!" Gesthal: "Celes... Together we will rule the world!" Celes: "Power only breeds war... It's something we'd all be better wihout." Kefka: "Ouch! B-blood... Blood! Blood!!! You vicious brat! Argh... Grrr...! You know, you really are a stupid... Vicious... Arrogant, whiny,
pampered, backstabbing, worthless... LITTLE BRAT!!! Gods, you were born to fight! Now is the time! I implore you...show me your power!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
26. ↑  Celes: "How...how long have I been sleeping?" Cid: "One year, as of today. I was starting to think you might be out for good." Celes: "A whole year... You've been taking care of me all this time?" Cid: "Yes... And I must say, I'm a bit knackered... We're on a tiny, deserted island. After the world was torn apart, I awoke to find us here." Square Co. Ltd. *Final Fantasy VI Advance*. Nintendo. Game Boy Advance. (englanniksi)
27. ↑  Shadow: "Go! Forget about me! Run! There's no stopping this now! I'll find my way back! Trust me!" Kefka: "You can't escape me!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
28. ↑  *Final Fantasy VI*:n valuutta, josta käytetään Woolseyn käännöksessä myös nimeä Gold Piece (GP).
29. ↑  Baram: "Yahoooo! We did it, Clyde!" Clyde: "A million GP! What a blast! I love this!" Square Co. Ltd. *Final Fantasy VI*. SCE Europe. PlayStation. (englanniksi)
30. ↑  Baram: "Get going! I'm gonna slow you down" Clyde: "But...!" Barama: "You wanna get caught?" Square Co. Ltd. *Final Fantasy VI*. SCE Europe. PlayStation. (englanniksi)
31. ↑  Baram: "Before you go... You have to use your knife..." Clyde: "What!!!!" Baram: "Think what they'll do to me if I get caught. I don't want to go through that. Do me this favor." Square Co. Ltd. *Final Fantasy VI*. SCE Europe. PlayStation. (englanniksi)
32. ↑  Baram: "Are you...shaking? I can't believe it! You're acting like a coward! Come on, you weakling! Grab a knife and..." Clyde: "I CAN'T!" Baram: "Clyde!!!" Clyde: "I'm sorry..." Baram: "Clyde! How dare you!?" Square Co. Ltd. *Final Fantasy VI*. SCE Europe. PlayStation. (englanniksi)
33. ↑  Strago: "Oh, dear... Seems to have taken a liking to your dog..." Relm: "Hmph!" Strago: "That child... My apologies."
Shadow: "It's fine. He usually doesn't like other people, though..." Square Co. Ltd. *Final Fantasy VI Advance*. Nintendo. Game Boy Advance. (englanniksi)
34. ↑  Sabin: "The Empire killed everyone in Doma, down to the last child..." Cyan: "Kefka...poisoned them..." Square Co. Ltd. *Final Fantasy VI Advance*. Nintendo. Game Boy Advance. (englanniksi)
35. ↑  King: "I fear for your family... Ohhh...my chest burns...with every breath.." Cyan: "Speak not, my lord! Save thy strength!" King: "Go...to your family...\*cough\*...\*gasp\*... ..." Cyan: "Excellency!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
36. ↑  Cyan: "Elayne! Don't leave me, Elayne! This... This is unpardonable... ...! Oswain!!! No... No...! This is not possible... This cannot be happening! I will not forgive them...! The Empire must pay for this!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
37. ↑  Sabin: "If we stick around any longer, we'll have an entire regiment down our throats!" ... Sabin: "Okay, I think we should be safe now! So, how do I get to Narshe from here?" Square Co. Ltd. *Final Fantasy VI Advance*. Nintendo. Game Boy Advance. (englanniksi)
38. ↑  Cyan: "I wondered what had become of that poor girl, always waiting for word of her beloved. I decided to pay a visit to Maranda. I learned that she had long since stopped receiving replies, but still sent a letter each day. I could not bear to stand by and do nothing..." Square Co. Ltd. *Final Fantasy VI Advance*. Nintendo. Game Boy Advance. (englanniksi)
39. ↑  Lola: "Look, my boyfriend in Mobliz sent me all these flowers! They're all hand-made of silk. And these are letters he has written to me..." Määrittelemätön hahmo: "??? But wasn't Mobliz demolished by Kefka? Somebody else must have written these..." Square Co. Ltd. *Final Fantasy VI*. SCE Europe. PlayStation. (englanniksi)
40. ↑  Cyan: "Elayne and Owain live on in my heart. I must leave the past behind. I have much to live for..." Square Co. Ltd. *Final Fantasy VI*. SCE Europe. PlayStation. (englanniksi)
41. ↑  Iäkäs mies: "What is this!? What's with this "son" business? I never had a son! But now that you mention it, I once had a terrible dream. In it, a demon-child was born! I grabbed the creature, and rushed off to the Veldt with it... It was crying like crazy when I arrived on the Veldt." ... Iäkäs mies: "But you, young man, your parents must be proud of you! I still have dreams of that demon child... Frightening..." Square Co. Ltd. *Final Fantasy VI*. SCE Europe. PlayStation. (englanniksi)
42. ↑  Square Co. Ltd.: *Final Fantasy VI instruction manual*, s. 24. *Final Fantasy VI*:n PlayStation-käännöksen ohjekirja. SCE Europe, 2002.  (englanniksi)
43. ↑  Mog: "An old dude named Ramuh taught me your language, kupo! He kept showing up in my dreams and telling me to help you, kupo! So... I'm gonna help you, kupo!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
44. ↑  Mog: "I'm your boss, kupo! You're gonna join us, kupo!" Umaro: "Ooo...me Umaro... Yes, boss... Me join you!" Square Co. Ltd. *Final Fantasy VI Advance*. Nintendo. Game Boy Advance. (englanniksi)
45. ↑  Blizzard Orb Caves of Narshessa cavesofnarshe.com. Viitattu 4. lokakuuta 2007. (englanniksi)

Aiheesta muualla
----------------

* *Final Fantasy VI*:n pelattavat hahmot Square Enixin virallisella sivustolla (englanniksi)